recursal/SuperWikiNEXT-32B huggingface dataset:
भारत का राष्ट्रीय चिह्न
**सत्यमेव जयते** (संस्कृत विस्तृत रूप: *सत्यं एव जयते*) भारत का राष्ट्रीय आदर्श वाक्य है। इसका अर्थ है : सत्य ही जीतता है / सत्य की ही जीत होती है। यह भारत के राष्ट्रीय प्रतीक के नीचे देवनागरी लिपि में अंकित है। 'सत्यमेव जयते' मूलतः मुण्डक-उपनिषद का सर्वज्ञात मंत्र ३.१.६ है। पूर्ण मंत्र इस प्रकार है:

*सत्यमेव जयते नानृतं सत्येन पन्था विततो देवयानः।*
*येनाक्रमंत्यृषयो ह्याप्तकामो यत्र तत्सत्यस्य परमं निधानम्॥*

> 
> अंततः सत्य की ही जय होती है न कि असत्य की। यही वह मार्ग है जिससे होकर आप्तकाम (जिनकी कामनाएं पूर्ण हो चुकी हों) ऋषीगण जीवन के चरम लक्ष्य को प्राप्त करते हैं।.
> 
> 
> 

'सत्यमेव जयते' को राष्ट्रपटल पर लाने और उसका प्रचार करने में मदन मोहन मालवीय (विशेषतः कांग्रेस के सभापति के रूप में उनके द्वितीय कार्यकाल (१९१८) में) की महत्वपूर्ण भूमिका रही।

सन्दर्भ
-------

1. 1 2  Department related parliamentary standing committe on home affairs (2005-08-25). *One hundred and sixteenth report on the state emblem of India (Prohibition of improper use) Bill, 2004*. नई दिल्ली: Rajya Sabha Secretariat, नई दिल्ली. p. 6.11.1.. अभिगमन तिथि: 2008-09-26
2. ↑  Sanskrit Documents. "muṇḍakopaniṣat". मूल से 23 जनवरी 2011 को पुरालेखित. अभिगमन तिथि 17 नवंबर 2010.
3. ↑  Swami Krishnananda. "The Mundaka Upanishad:Third Mundaka, First Khanda". मूल से 21 दिसंबर 2010 को पुरालेखित. अभिगमन तिथि 17 नवंबर 2010.

इन्हें भी देखें
---------------

* सत्यं शिवं सुन्दरम्
* सत्य
* सत्
राफेल का प्रसिद्ध 1518 में नबी यहेजकेल के महिमामय *परमपिता परमेश्वर* के दिव्य दर्शन का चित्रण।
**परमपिता परमेश्वर** या **पित्रीश्वर** यैशव धर्म में ईश्वर को दी गई एक उपाधि है। मुख्य-धारा त्रित्ववादी ईसाई धर्म में, परमपिता परमेश्वर को त्रित्व का प्रथम व्यक्ति माना जाता है, उसके बाद दूसरे व्यक्ति, परम पुत्र परमेश्वर यीशु मसीह, और तीसरे व्यक्ति, पवित्र आत्मा परमेश्वर को माना जाता है।  दूसरी शताब्दी के बाद से, यैशव धर्मसारों में "परमपिता परमेश्वर (सर्वशक्तिमान)" में विश्वास की पुष्टि (अभिकथन) शामिल थी, मुख्य रूप से "विश्व के पिता और सृजनकर्ता" के रूप में उनकी क्षमता में। 

तथापि, यैशव धर्म में येशु मसीह के पिता के रूप में परमेश्वर की अवधारणा तत्त्वमीमांसक रूप से सभी लोगों के निर्माता और पिता के रूप में ईश्वर की अवधारणा से कहीं आगे जाती है,  जैसा कि प्रेरितों के धर्मसार में सांकेतिक है जहाँ "सर्वशक्तिमान परमपिता, स्वर्ग और पृथ्वी के निर्माता" में विश्वास की अभिव्यक्ति "येशु मसीह, उनके एकमात्र पुत्र, हमारे प्रभु" के तुरन्त, किन्तु पृथक रूप से पूर्व आता है, इस प्रकार पितृत्व की दोनों भावनाओं को व्यक्त किया जाता है।

सन्दर्भ
-------

1. ↑  Gilles Emery (2011). *The Trinity: An Introduction to Catholic Doctrine on the Triune God*. Catholic University of America Press. आई॰ऍस॰बी॰ऍन॰ 978-0-8132-1864-9.
2. ↑  Kelly, J.N.D. *Early Christian Creeds* Longmans:1960, pp. 136, 139, 195 respectively
3. ↑  "God the Father in Rabbinic Judaism and Christianity: Transformed Background or Common Ground?, Alon Goshen-Gottstein. The Elijah Interfaith Institute, first published in Journal of Ecumenical Studies, 38:4, Spring 2001" (PDF). *elijah-interfaith.org*. मूल (PDF) से 17 December 2012 को पुरालेखित.
**अर्जुम्मन मुगल** (जन्म 1 जनवरी 1994) एक भारतीय, अंतर्राष्ट्रीय फैशन मॉडल और फिल्म अभिनेत्री हैं। एक सफल मॉडलिंग करियर के बाद, उन्होंने सुपरहिट तमिल फ़िल्म पझानियप्पा कललोरी के साथ अभिनय की शुरुआत की। उन्होंने हसनैन हैदराबादवाला की फिल्म या रब के साथ बॉलीवुड में डेब्यू किया और विश्वेश फिल्मों द्वारा वितरित किया।

प्रारंभिक जीवन और पृष्ठभूमि
---------------------------

मुगल का जन्म 1 जनवरी 1994 को लाम्बेरी गाँव में नियंत्रण रेखा, नौशेरा, राजौरी जिले, जम्मू के पास हुआ था। अब वह भारत के पश्चिम मुंबई के गोरेगांव में रहती है। उसके पिता, मो। इसहाक मुगल, एक सेना अधिकारी थे। अपने आप को साबित करने और मॉडलिंग में अपना करियर बनाने के बाद, उनके पिता 2007 में मुंबई शिफ्ट होने के लिए तैयार हो गए और फिर परिवार मुंबई में बस गया। मुग़ल मुम्बई में निर्माण कार्य में जुट गया, जबकि उसकी माँ आसिया मुग़ल एक गृहिणी है। सुश्री मुगल ने अपनी स्कूली पढ़ाई जम्मू में की और फिर दिल्ली आ गईं, उन्होंने एक साल की पढ़ाई दिल्ली में की और मुंबई आ गईं, जहाँ उन्होंने बी.ए. मुंबई में मनोविज्ञान में। वह अपने करियर के लिए मुंबई में बस गई। उनका बचपन का सपना एक महान अभिनेत्री बनने का था।

फिल्मोग्राफी
------------

* या रब
* ओ पुष्पा आई हेट टीयर्स (2020)

इन्हें भी देखें
---------------

* हिना खान
* गौहर खान
* शहनाज़ कौर गिल
* कांची कौल
* सना खान
* अनुस्मृति सरकार

सन्दर्भ
-------

1. ↑
2. ↑
3. ↑  "Ya Rab Cast". *bollywoodhungama.com/*. मूल से 29 जनवरी 2013 को पुरालेखित. अभिगमन तिथि 17 January 2013.
4. ↑  "Ya Rab". *timesofindia.indiatimes.com/*. मूल से 11 दिसंबर 2013 को पुरालेखित. अभिगमन तिथि 17 January 2013.

बाहरी कड़ियाँ
-------------

* इंटरनेट मूवी डेटाबेस पर अर्जुमन मुगल
**हेल्पएज इंडिया** एक भारतीय गैर-सरकारी संगठन है जो बुजुर्गों की चिंताओं पर ध्यान केंद्रित करता है और वृद्धावस्था संबंधी पहलों का समर्थन करता है। 1978 में स्थापित,इसका उद्देश्य वंचित बुजुर्गों की समग्र तरीके से सेवा करना है, जिससे उन्हें सक्रिय, सम्मानजनक और स्वस्थ जीवन जीने में सक्षम बनाया जा सके।

इतिहास
------

हेल्पएज इंडिया की शुरुआत 1960 के दशक के अंत में हुई जब लोकसभा अध्यक्ष ने यूनाइटेड किंगडम के हाउस ऑफ कॉमन्स में अपने समकक्ष से मुलाकात की, जो हेल्प द एजेड के मानद सचिव भी थे। वह भारत में भी कुछ ऐसा ही स्थापित करने का सपना लेकर वापस आये। मार्च 1974 में, जब हेल्पएज इंटरनेशनल के संस्थापक जैक्सन कोल ने भारत का दौरा किया, तो एक परोपकारी सैमसन डैनियल ने दिल्ली में एक सदस्य संगठन स्थापित करने के लिए वित्तीय मदद के लिए उनसे संपर्क किया। इसके बजाय कोल ने उसे धन जुटाने के लिए प्रशिक्षित करने की पेशकश की। लंदन में तीन महीने के प्रशिक्षण पाठ्यक्रम के बाद, डैनियल और उनकी पत्नी भारत लौट आए और दिल्ली में स्कूली बच्चों के साथ एक प्रायोजित सैर का आयोजन किया। यह इतना सफल रहा कि 1975 में हेल्पएज इंटरनेशनल ने बॉम्बे, मद्रास और कलकत्ता को कवर करने के लिए और अधिक कर्मचारियों की भर्ती की। 

अप्रैल 1978 में, हेल्पएज इंडिया को दिल्ली में पंजीकृत किया गया था। तीन महीने के भीतर ही यह स्वायत्त हो गया क्योंकि ब्रिटेन से वित्तीय सहायता बंद हो गई। इसके तुरंत बाद, जुलाई में, सोसायटी को आयकर अधिनियम, 1961 की धारा 12ए और 80जी के तहत छूट के प्रमाण पत्र से सम्मानित किया गया।

कार्य
-----

*मोबाइल हेल्थकेयर यूनिट्स* - यह कार्यक्रम बुजुर्गों और उनके समुदायों को स्वास्थ्य देखभाल प्रदान के लिए है। यह इकाई जरूरतमंद बुजुर्गों को प्राथमिक स्वास्थ्य देखभाल प्रदान करती है, साथ ही समुदाय को निवारक स्वास्थ्य देखभाल के बारे में शिक्षित करती है।

*दृष्टि की बहाली* - भारत में 50% से ज्यादा बुजुर्ग मोतियाबिंद या अंधेपन से पीड़ित हैं। हेल्पएज इंडिया के सपोर्ट-ए-ग्रैन राशन कार्यक्रम के साथ सर्जरी करने के लिए विश्वसनीय और सक्षम नेत्र अस्पतालों का चयन किया जाता है, जो बिस्तर पर पड़े मरीजों को होमकेयर सहायता प्रदान करता है।

*कैंसर और प्रशामक देखभाल* - भारत में कैंसर का इलाज अत्यधिक महंगा है और अधिकांश बुजुर्ग किसी भी प्रकार के चिकित्सा बीमा के दायरे में नहीं आते हैं। हेल्पएज इंडिया कई विश्वसनीय और सक्षम कैंसर अस्पतालों और संगठनों के साथ साझेदारी में, अंतिम चरण के कैंसर रोगियों को उपशामक देखभाल प्रदान करता है।

सन्दर्भ
-------

1. ↑  Pant, Sarita (2017-06-20). "HelpAge India (हेल्पएज भारत)". *Aazad*. अभिगमन तिथि 2023-12-18.
2. ↑  "HelpAge India In Hindi - हेल्प एज इंडिया एनजीओ क्या है". *listrovert.com* (अंग्रेज़ी में). 2023-02-16. अभिगमन तिथि 2023-12-18.
3. ↑  "HelpAge India". *www.giveindia.org* (अंग्रेज़ी में). अभिगमन तिथि 2023-12-18.
4. ↑  Give (give.do). "Helpage India". *Give Discover* (अंग्रेज़ी में). अभिगमन तिथि 2023-12-18.
5. ↑  "डा. बलबीर को हेल्पेज इंडिया के प्रोजेक्ट की जानकारी दी - help age india society meet mla doctor balbeer - Punjab Patiala Common Man Issues News". *Jagran*. अभिगमन तिथि 2023-12-18.
6. ↑  "हेल्पेज इंडिया ने लगाया स्वास्थ शिविर". *Hindustan*. अभिगमन तिथि 2023-12-18.
**रघुवीर सहाय** (९ दिसम्बर १९२९ - ३० दिसम्बर १९९०) हिन्दी के साहित्यकार व पत्रकार थे।

रघुवीर सहाय का जन्म लखनऊ में हुआ था। अंग्रेज़ी साहित्य में एम ए (१९५१) लखनऊ विश्वविद्यालय। साहित्य सृजन १९४६ से। पत्रकारिता की शुरुआत दैनिक नवजीवन (लखनऊ) से १९४९ में। १९५१ के आरंभ तक उपसंपादक और सांस्कृतिक संवाददाता। इसी वर्ष दिल्ली आए। यहाँ **प्रतीक** के सहायक संपादक (१९५१-५२), आकाशवाणी के समाचार विभाग में उपसंपादक (१९५३-५७)। १९५५ में विमलेश्वरी सहाय से विवाह।

रचनाएँ
------

दूसरा सप्तक, सीढ़ियों पर धूप में, आत्महत्या के विरुद्ध, हँसो हँसो जल्दी हँसो (कविता संग्रह), रास्ता इधर से है (कहानी संग्रह), दिल्ली मेरा परदेश और लिखने का कारण(निबंध संग्रह) उनकी प्रमुख कृतियाँ हैं।

इसके अलावा 'बारह हंगरी कहानियाँ', विवेकानंद (रोमां रोला), 'जेको', (युगोस्लावी उपन्यास, ले० येर्ज़ी आन्द्र्ज़ेएव्स्की , 'राख़ और हीरे'( पोलिश उपन्यास ,ले० येर्ज़ी आन्द्र्ज़ेएव्स्की) तथा 'वरनम वन'( मैकबेथ, शेक्सपियर ) शीर्षक से हिन्दी भाषांतर भी समय-समय पर प्रकाशित हुए हैं।

रघुवीर सहाय समकालीन हिन्दी कविता के महत्वपूर्ण स्तम्भ हैं। उनके साहित्य में पत्रकारिता का और उनकी पत्रकारिता पर साहित्य का गहरा असर रहा है। उनकी कविताएँ आज़ादी के बाद विशेष रूप से सन् ’60 के बाद के भारत की तस्वीर को समग्रता में पेश करती हैं। उनकी कविताएँ नए मानव संबंधों की खोज करना चाहती हैं जिसमें गैर बराबरी, अन्याय और गुलामी न हो। उनकी समूची काव्य-यात्रा का केंद्रीय लक्ष्य ऐसी जनतांत्रिक व्यवस्था की निर्मिति है जिसमें शोषण, अन्याय, हत्या, आत्महत्या, विषमता, दासता, राजनीतिक संप्रभुता, जाति-धर्म में बँटे समाज के लिए कोई जगह न हो। जिन आशाओं और सपनों से आज़ादी की लड़ाई लड़ी गई थी उन्हें साकार करने में जो बाधाएँ आ रही हों, उनका निरंतर विरोध करना उनका रचनात्मक लक्ष्य रहा है। वे जीवन के अंतिम पायदान पर खड़े होकर अपनी जिजीविषा का कारण ‘अपनी संतानों को कुत्ते की मौत मरने से बचाने’ की बात कहकर अपनी प्रतिबद्धता को मरते दम तक बनाए रखते हैं।

सम्मान
------

कविता संग्रह 'लोग भूल गए हैं ' के लिए 1984 में साहित्य अकादमी पुरस्कार से सम्मानित।

सन्दर्भ
-------

1. ↑  *समकालीन भारतीय साहित्य (पत्रिका)*. नई दिल्ली: साहित्य अकादमी. जनवरी मार्च १९९२. पृ॰ १९२. `|year=` में तिथि प्राचल का मान जाँचें (मदद); `|access-date=` दिए जाने पर `|url= भी दिया जाना चाहिए` (मदद)
2. ↑  रघुवीर सहाय का कवि-कर्म , सुरेश शर्मा
3. ↑  रघुवीर सहाय: जीवन एवं संवेदना - डॉ जय शंकर तिवारी, एम० पी० कॉलेज कोंच (जालौन) उ०प्र०
4. ↑  "साहित्य अकादमी पुरस्कार: हिंदी". sahitya-akademi.gov.in. मूल से 15 सितंबर 2016 को पुरालेखित. अभिगमन तिथि 7 मई 2017.

बाहरी कड़ियाँ
-------------

* रघुवीर सहाय – हिंदी के विलक्षण कवि (प्रवासी दुनिया)
* रघुवीर सहाय की दुनिया[*मृत कड़ियाँ*]
* रघुवीर सहाय.. लंबे समय तक याद रखे जाने वाले [*मृत कड़ियाँ*] (जागरण)
* रघुवीर सहाय की 5 बेहतरीन अंतिम कविताएँ Archived 2020-03-25 at the वेबैक मशीन (शब्दांकन)

  

  


| * दे
* वा
* सं
**हिंदी के प्रमुख कथाकार व उपन्यासकार**  |
| --- |
| डाक्टर कन्हैयालाल नंदन  •  नरेन्द्र कोहली । प्रभाकर श्रोत्रिय । बनारसीदास । भूपेंद्र नाथ कौशिक "फ़िक्र"  •  भारतेंदु हरिश्चंद्र । यज्ञदत्त शर्मा । रघुवीर सहाय  •  राजेन्द्र सिंह बेदी  •  राजेन्द्र यादव । राही मासूम रज़ा । राहुल संकृत्यायन । लक्ष्मीकांत वर्मा । विनोद कुमार शुक्ल । विष्णु नागर । वीरेन्द्र जैन । वृंदावन लाल वर्मा । ज्ञान चतुर्वेदी |  |
**मरांग गोमके जयपाल सिंह मुंडा**  अश्विनी कुमार पंकज द्वारा लिखित भारत में आदिवासी राजनीति के संस्थापक पैरोकार, झारखंड आंदोलन के सबसे बड़े नेता और भारतीय हॉकी के पहले कप्तान जयपाल सिंह मुंडा की हिंदी में प्रकाशित पहली जीवनी है। 2015 में प्रकाशित यह जीवनी जयपाल सिंह मुंडा के राजनीतिक योगदान और उनके जीवन के विविध पहलुओं को तथ्यगत रूप से सामने रखती है।

सारांश
------

कौन थे जयपाल सिंह मुंडा? इनका भारतीय स्वतंत्रता और नये भारत के निर्माण में राजनीतिक-बौद्धिक योगदान क्या था? वे जिस आदिवासी समाज का प्रतिनिधित्व कर रहे थे, उसकी आकांक्षाएं क्या थीं? इस बारे में आजादी के सत्तर साल बाद भी इतिहास चुप है। एक तरफ गांधी-नेहरू, जिन्ना, अंबेडकर सहित अनके स्वतंत्रता सेनानियों पर सैंकड़ों किताबें हैं, नाटक और फिल्में हैं और अभी भी इन सब पर हर दिन एक नयी पुस्तक लिखी जा रही है, जयपाल सिंह मुंडा पर एक भी किताब नहीं है। वे कौन-से कारण हैं जिनकी वजह से 1928 की ओलंपिक हॉकी में कप्तानी करते हुए पहला स्वर्ण पदक दिलाने वाले, देश के लिए आईसीएस का त्याग करने वाले और आदिवासियों के इस सबसे बड़े नेता की इस कदर उपेक्षा की गयी?  क्यों झारखंड राज्य की सरकारों द्वारा भी अलग झारखंड राज्य के इस प्रणेता को याद नहीं किया जा रहा है?  यह पुस्तक इन्हीं सब सवालों का विस्तार से और प्रामाणिक ढंग से जवाब देती है।

जयपाल सिंह मुंडा (1903-1970) का वास्तविक नाम ईश्वरदास जयपाल सिंह है। जिन्हें आदर से झारखंड के आदिवासी उन्हें ‘मरङ गोमके’ (सर्वोच्च अगुआ/नेता) कहते हैं। यह पुस्तक बताती है कि झारखंड अलग राज्य का सपना भले आंशिक रूप से उनकी मृत्यु के 30 साल बाद पूरा हुआ लेकिन जयपाल सिंह मुंडा ने जिस आदिवासी दर्शन और राजनीति को, झारखंड आंदोलन को अपने वक्तव्यों, सांगठनिक कौशल और रणनीतियों से भारतीय राजनीति और समाज में स्थापित किया, वह भारतीय इतिहास और राजनीति में अप्रतिम है। एक हॉकी खिलाड़ी के रूप में राष्ट्रीय और अंतरराष्ट्रीय हॉकी में उनके अभूतपूर्व योगदान पर भी यह पुस्तक बखूबी प्रकाश डालती है।

संस्करण
-------

* इस पुस्तक का पहला संस्करण विकल्प प्रकाशन, दिल्ली से 2015 में प्रकाशित हुआ
* दूसरा संस्करण प्रभात प्रकाशन, दिल्ली से शीघ्र प्रकाश्य

इन्हें भी देखें
---------------

* जयपाल सिंह मुंडा
* 
* अश्विनी कुमार पंकज

सन्दर्भ
-------

1. ↑  "जयपाल सिंह को नए सिरे से पढ़ने की जरूरत". 9 जुलाई 2017. अभिगमन तिथि 9 जुलाई 2017.
2. ↑  "संग्रहीत प्रति". मूल से 12 सितंबर 2017 को पुरालेखित. अभिगमन तिथि 9 जुलाई 2017.
3. ↑  Ramachandra Guha (2008). *India After Gandhi: The History of the World's Largest Democracy*. आई॰ऍस॰बी॰ऍन॰ 978-006095858-9.
4. ↑  "संग्रहीत प्रति". मूल से 24 जून 2017 को पुरालेखित. अभिगमन तिथि 9 जुलाई 2017.
5. ↑  "पहले ओलंपियन को भूल गया झारखंड". 9 जुलाई 2017. अभिगमन तिथि 9 जुलाई 2017.
**उर्वशी** (संस्कृत: रसिव, रोमनकृत: **उर्वसी**) सबसे प्रमुख अप्सरा (आकाशीय अप्सरा) है जिसका उल्लेख वेदों, महाकाव्यों रामायण और महाभारत, साथ ही पुराणों जैसे हिंदू धर्मग्रंथों में किया गया है। उन्हें सभी अप्सराओं में सबसे सुंदर और एक विशेषज्ञ नर्तकी माना जाता है। महाकाव्यों और पुराणों में उर्वशी को अहीर की कन्या के रूप में वर्णित किया गया है।

उर्वशी को कई पौराणिक घटनाओं में दिखाया गया है। वह ऋषि नारायण की जांघ से निकली और देवताओं के राजा और स्वर्ग (स्वर्ग) के शासक इंद्र के दरबार में एक विशेष स्थान रखती है। वह पौराणिक चंद्रवंश के पहले राजा पुरुरवा के साथ अपने विवाह के लिए प्रसिद्ध हैं, जिसे बाद में उन्होंने त्याग दिया था। वह हिंदू धर्म में सबसे प्रतिष्ठित संतों में से दो, वशिष्ठ और अगस्त्य के जन्म में भी महत्वपूर्ण भूमिका निभाती हैं। उर्वशी की कहानी विभिन्न कलाओं, प्रदर्शनों और साहित्य के लिए प्रेरणा रही है। कवि कालिदास (4थी-5वीं शताब्दी ई.पू.) ने अपने नाटक विक्रमोर्वशीयम् में मुख्य पात्रों के रूप में उर्वशी और पुरुरवा को रूपांतरित किया है।

पौराणिक कथा
-----------

हिंदू पौराणिक कथाओं में, उर्वशी एक पूर्ण विकसित युवती के रूप में दिव्य-ऋषि नारायण की जांघ से उत्पन्न हुई थी। देवी-भागवत पुराण के अनुसार, ऋषि-भाई नारा और नारायण निर्माता भगवान ब्रह्मा को प्रसन्न करने के लिए तपस्या करते हैं, लेकिन इससे इंद्र (देवों के राजा) अपने सिंहासन के बारे में असुरक्षित हो जाते हैं और वह नहीं चाहते कि ऋषियों को दिव्य शक्तियां प्राप्त हों. परिणामस्वरूप, वह उनकी तपस्या को भंग करने के लिए कई भ्रम पैदा करता है, लेकिन उसकी सभी चालें विफल हो जाती हैं। अंत में, वह रंभा, मेनका और तिलोत्तमा सहित अपने दरबार की अप्सराओं को नारा-नारायण के पास जाने और उन्हें प्रलोभन के माध्यम से विचलित करने का आदेश देता है। प्रेम के देवता, काम और उनकी पत्नी रति के साथ, अप्सराएँ नारा-नारायण के पास जाती हैं, और उनके सामने आकर्षक नृत्य करना शुरू कर देती हैं। हालाँकि, ऋषि इससे अप्रभावित रहते हैं और अप्सराओं के घमंड को तोड़ने का फैसला करते हैं। नारायण अपनी जांघ पर थपकी देते हैं, जिससे उर्वशी बाहर आ जाती है। उसकी सुंदरता इंद्र की अप्सराओं को अतुलनीय बना देती है, और वे अपने बुरे कृत्य पर शर्मिंदा हो जाते हैं। नारा और नारायण ने इंद्र को आश्वासन दिया कि वे उनका सिंहासन नहीं लेंगे, और उन्हें उर्वशी उपहार में देंगे। उसने इंद्र के दरबार में गौरव का स्थान प्राप्त किया।

सन्दर्भ
-------

* हिंदी साहित्य कोश, भाग-२, पृष्ठ- ५५

इन्हें भी देखें
---------------

* उर्वशी (महाकाव्य) - रामधारी सिंह 'दिनकर' द्वारा रचित हिन्दी काव्य

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 18150262861805722631
* एल॰सी॰सी॰एन॰: no2017103934
* जी॰एन॰डी॰: 119393573

 |

1. ↑  महाकाव्य *महाभारत* में, पुत्र के नाम

1. ↑  Rāya, Śrīrāma (1991). *Matsya Purāṇa ke anushṭhāna evaṃ vidhi-vidhāna: eka aitihāsika adhyayana*. Sāhitya Saṅgama.
2. ↑  *Kedārakhaṇḍa purāṇam*. Prācya Vidyā Akademī, U. Pra. 1993.
3. ↑  Dikshitar, V. R. Ramachandra (2003). *The Puraṇa Index* (अंग्रेज़ी में). Motilal Banarsidass Publishe. आई॰ऍस॰बी॰ऍन॰ 978-81-209-1274-8.
पशुधन प्रबंधन एवं कौशल विकास ( PPKV ) की स्थापना सन 2021 में पशुधन से सम्बंधित विभिन्न शासकीय योजनाओ , कार्यक्रम व परियोजनाओ को किसानो तक पहुंचाने के उद्देश्य से की गयी है l संस्थान की स्थापना भारत के संविधान के अनुच्छेद 315 , 1860 के तहत की गयी है । पशुधन प्रबंधन एवं कौशल विकास ( PPKV ) का कार्यक्षेत्र पूरा भारत वर्ष है । एवं इस संस्थान का प्रधान कार्यालय दुर्ग छत्तीशगढ़ में स्थित है ।

पशुधन प्रबंधन एवं कौशल विकास ( PPKV ) संस्थान स्थापित करने का उद्देश्य :-

1 .पशुधन प्रबंधन , प्रगतिशील पशुपालन के लिए व किसानो के कौशल का प्रशिक्षण द्वारा विकास करना
।
2 .पशुधन का सरंक्षण एवं उन्नत प्रशिक्षण को कार्यान्वित करना।
3. ग्रामीण एवं शहरी बेरोजगार युवाओ और युवतियों को आधुनिक प्रशिक्षण देने का प्रयास करना।
4 .पशुधन के लिए स्वच्छ पेयजल , स्वच्छता एवं पर्यावरण के लिए कार्य करना।
5 .पशुपालन पशुधन प्रबंधन हेतु शिविर के माध्यम से शासन द्वारा स्वीकृत योजनाओ का क्रियान्वयन करना।
6 .शैक्षणिक गतिविधियों को प्रोत्साहित करने के लिए विद्यालय महाविद्यालय व तकनीकी शिक्षा इत्यादि संस्था / केन्द्रो का संचालन व प्रबंधन करना
।
7 .ग्रामीण एवं शहरी बेरोजगार युवाओ और युवतियों की शिक्षा एवं उसके सामाजिक , शारीरिक ,नैतिक ,मानसिक उत्थान के लिए कार्य karna ।

संस्थान में बकरी की विभिन्न प्रजातियों ,मुर्गी ,टर्की ,बटेर पर शोध होता है । ग्रामीण किसानो व बेरोजगार युवाओ के लिए समय समय पर बकरी पालन व कुक्कुट पालन प्रशिक्षण आयोजित किये जाते है इन कार्यक्रमों के माध्यम से संस्थान ने हजारो बेरोजगारो को रोजगार उपलब्ध करवाया एवं स्वरोजगार के लिए प्रेरित किया । जो भी किसान बकरी पालन एवं कुक्कुट पालन के क्षेत्र में काम करना चाहते है उन्हें पशुधन प्रबंधन एवं कौशल विकास ( PPKV ) संस्थान समय समय पर दिशा निर्देश के साथ साथ प्रशिक्षण की सुविधा भी देता है और समय समय पर संस्थान के द्वारा लोगो को जागरूक करने व नयी तकनीक के बारे में जानकारी देने के लिए मेले का आयोजन भी किया जाता है ।
दाहाला खागराबारी दुनिया का एकमात्र तीसरे दर्जे का परिक्षेत्र था।
**दाहाला खागराबारी (#५१)** (बांग्ला: *দাহালা খাগড়াবাড়ী (#৫১)*) पश्चिम बंगाल राज्य के कूचबिहार जिले से संबंधित बांग्लादेश-भारत सीमा पर स्थित एक भारतीय परिक्षेत्र था। यह भारत का एक टुकरा था, जो बांग्लादेश के भीतर था, जो भारत के भीतर था, जो बांग्लादेश के भीतर था, जिससे यह १ अगस्त २०१५ तक दुनिया में एकमात्र तीसरे क्रम का परिक्षेत्र (या विपरीत-विपरीत-परिक्षेत्र) था, जिसके बाद इसे बांग्लादेश को सौंप दिया गया था।

७,००० वर्ग मीटर (१.७ एकर) में - लगभग एक फुटबॉल मैदान के आकार - यह भारत-बांग्लादेश परिक्षेत्रों में से सबसे छोटे में से एक था: बांग्लादेश के अंदर १०६ भारतीय परिक्षेत्र और भारत के अंदर ९२ बांग्लादेशी परिक्षेत्र।

अवलोकन
------

दाहाला खागराबारी (#५१) पूरी तरह से बांग्लादेशी गांव 'उपनचौकी भजनी, ११०' से घिरा हुआ था, जो कि भारतीय गाँव बालापारा खागराबारी (बांग्ला: *বালাপাড়া খাগড়াবাড়ী*) में ही शामिल था, जो कि देवीगंज, रंगपुर विभाग, बांग्लादेश में शामिल था। इस प्रकार दाहाला खागराबारी एक परिक्षेत्र के एक परिक्षेत्र का परिक्षेत्र था। व्यवहार में यह खेती के लिए उपयोग की जाने वाली भूमि का एक टुकरा था और वास्तव में इसमें आबादी नहीं थी। यह अपने प्रथम श्रेणी के भारतीय परिक्षेत्र से बांग्लादेशी भूमि के कुछ मीटर दूर था।

इस परिक्षेत्र का मालिक एक बांग्लादेशी किसान था जो दाहाला खागराबारी (#५१) के आसपास के परिक्षेत्र में रहता था।

अपने छोटे आकार के बावजूद दाहाला खागराबारी (#५१) बांग्लादेश-भारत सीमा पर पाए जाने वाले परिक्षेत्रों में सबसे छोटा नहीं था, सबसे छोटा पानीसाला नंबर ७९ था, जो बांग्लादेश के रंगपुर विभाग में १,०९० वर्ग मीटर (०.२७ एकड़) का एक भारतीय परिक्षेत्र है।

शासन की कमी और परिक्षेत्रों के निवासियों द्वारा सामना की जाने वाली प्रतिकूल परिस्थितियों के कारण सितंबर २०११ में भारत और बांग्लादेश की सरकारों ने १६२ परिक्षेत्रों की अदला-बदली के माध्यम से इस मुद्दे को हल करने के अपने इरादे की घोषणा की जिससे निवासियों को राष्ट्रीयता का विकल्प दिया गया। ६ मई २०१५ को भारत ने भूमि सीमा समझौते की पुष्टि की और बांग्लादेश को परिक्षेत्र सौंपने पर सहमति व्यक्त की।

यह सभी देखें
------------

* भारत-बांग्लादेश परिक्षेत्र

संदर्भ
------

1. ↑  Guo, Rongxing (2017-10-23). *Cross-Border Resource Management* (अंग्रेज़ी में). Elsevier. पृ॰ 277. आई॰ऍस॰बी॰ऍन॰ 978-0-444-64005-5.
2. ↑  Fessenden, Marissa (5 August 2015). "This Was the Turducken of Border Disputes". *Smithsonian Magazine* (अंग्रेज़ी में). मूल से 2015-08-07 को पुरालेखित. अभिगमन तिथि 2021-03-14.
3. ↑  Whyte, Brendan R. (2002). *Waiting for the Esquimo: an historical and documentary study of the Cooch Behar enclaves of India and Bangladesh*. Research paper. **8**. The School of Anthropology, Geography and Environmental Studies, The University of Melbourne. hdl:11343/34051. आई॰ऍस॰बी॰ऍन॰ 0-734-02208-5.
4. ↑  "Hope for Indo-Bangladesh enclaves". NDTV. 12 September 2011. अभिगमन तिथि 12 September 2011.
5. ↑  Mislan, David Bell; Streich, Philip (2018-05-19). *Weird IR: Deviant Cases in International Relations* (अंग्रेज़ी में). Springer. पपृ॰ 37–39. आई॰ऍस॰बी॰ऍन॰ 978-3-319-75556-4.

अग्रिम पठन
----------

* Taylor, Adam (1 August 2015). "Say goodbye to the weirdest border dispute in the world". *Washington Post*.
* Abheek Barman (23 April 2016). Celebrate our newest voters. *The* *Economic Times.*
जालौर दुर्ग
जालौर दुर्ग पर विभिन्न कालों में गुर्जर प्रतिहार, परमार, चालुक्य, चौहान, राठौर, इत्यादि राजवंशों ने शासन किया।किले पर परमार कालीन कीर्ती स्तम्भ कला का उत्कृष्ट नमूना है, दुर्ग का निर्माण परिहार राजाओं ने 8वीं शताब्दी में करवाया था। 

कान्हड़देव चौहान के शासनकाल में यहाँ दिल्ली के सुल्तान अलाउद्दीन खिलजी ने 1311 ई. आक्रमण किया था |

जालौर के किले का तोपखाना बहुत आकर्षक है। इसके विषय में कहा जाता है कि यह यदुकुल राजा भोज द्वारा निर्मित संस्कृत पाठशाला थी, जो कालान्तर में दुर्ग के मुस्लिम अधिपतियों द्वारा मस्जिद परिवर्तित कर दी गयी तथा तोपखाना मस्जिद कहलाने लगी। तथा यह एक जल दुर्ग हैं। 1956 में यह दुर्ग संरक्षित स्मारक की श्रेणी में रखा गया।

सन्दर्भ
-------

1. ↑  CIL. "Forts of Rajasthan". *IGNCA*. मूल से 25 सितंबर 2013 को पुरालेखित. अभिगमन तिथि 4 जनवरी 2018.
2. ↑  aimectimes (12 जून 2013). "स्वर्णगिरि दुर्ग : जालोर". *Pinkcity.com*. मूल से 4 जनवरी 2018 को पुरालेखित. अभिगमन तिथि 4 जनवरी 2018.

बाहरी कड़ियाँ
-------------

* जालौर दुर्ग
* स्वर्णगिरि दुर्ग : जालोर
* राजस्थान के ऐतिहासिक ऐतिहासिक दुर्ग
* जालोर का किला (अंग्रेजी में)
**चंपतराय** बुंदेला सरदार, वीरसिंह का मित्र और विद्रोह के समय जुझारसिंह का सहायक था। जुझारसिंह की मृत्यु के पश्चात्‌ उसके एक पुत्र पृथ्वीराज की सहायता करता रहा। 1639 ई. में जब ओड़छा और झाँसी के बीच बुंदेला सेनाएँ हार गई और पृथ्वीराज ग्वालियर के किले में कैंद कर लिया त्रया चंपतराय राजकुमार दारा की सेवा में चला गया। बाद में अन्य बुंदेला सरदारों से ईर्षा के कारण वह औरंगजेब की सेना में सम्मिलित हुआ। सन्‌ 1661 में चंपतराय ने औरंगजेब के विरुद्ध विद्रोह किया किंतु बड़ी कठोरता से उसका दमन कर दिया गया।

परिचय
-----

बुंदेला शासक चंपतराय ने बुंदेलखंड में बुंदेला राज्य की आधारशिला रखी। शाहजहां के शासनकाल में बुंदेलखंड को आजाद करने के लिए चंपतराय ने अकेले घुड़सवार सिपाही के रूप में स्‍वतंत्रता की लड़ाई छेड़ी। चंपतराय की बहादुरी के कारण ही उन्हें मुगल सल्तनत में मनसबदार बनाकर कौच के जागीदार के रूप में प्रतिष्ठा प्रदान की गई। इस बीच दिल्‍ली की सल्‍तनत बदल गई और औरंगजेब ने अपने पिता के खिलाफ झंडा बुलंद कर गद्दी पर कब्‍जा कर लिया। औरंगजेब चंपतराय की बहादुरी से काफी प्रभावित था। उसने चंपतराय को अपने साथ मिला कर उनका औहदा बढ़ा दिया।

दूसरी ओर चंपतराय का विद्रोही मन तो कुछ और ही सोचकर बैठा था। उन्‍होंने औरंगजेब की दमनकारी नीतियों का प्रखर विरोध किया और उसके खिलाफ खुला विद्रोह कर दिया। चंपतराय ने मुगल सेना के छक्के छुड़ा दिए। औरंगजेब ने चंपतराय के विद्रोह को कुचलने के लिए सेनाएं भेजीं लेकिन चंपतराय ने उनका जमकर मुकाबला किया और मुगल सेनाओं के छक्‍के छुड़ा दिए। हालांकि यह स्थिति ज्‍यादा समय तक नहीं चल सकी और अंतत: वे बुरी तरह घिर गए। तब स्‍वाभिमानी चंपतराय ने मुगलों के हाथ पड़ने की जगह मृत्‍यु को गले लगाना उचित समझा। चंपतराय ने अपनी पत्नी रानी लाल कुंवरि के साथ अपनी ही कटार से आत्‍मघात कर प्राण त्याग दिए।

अन्य बुंदेला शासक
-----------------
**भदंत डॉ. आनंद कौसल्यायन** (5 जनवरी 1905 - 22 जून 1988) बौद्ध भिक्षु, पालि भाषा के मूर्धन्य विद्वान तथा लेखक थे। इसके साथ ही वे पूरे जीवन घूम-घूमकर समतामूलक समाज का प्रचार प्रसार करते रहे। वे 10 साल राष्ट्रभाषा प्रचार समिति, वर्धा के प्रधानमंत्री रहे। वे बीसवीं सदी में बौद्ध धर्म के सर्वश्रेष्ठ क्रियाशील व्यक्तियों में गिने जाते हैं।

जीवन परिचय
----------

उनका जन्म ०५ जनवरी १९०५ को अविभाजित पंजाब प्रांत के मोहाली के निकट सोहना नामक गाँव में एक खत्री परिवार में हुआ था। उनके पिता लाला रामशरण दास अंबाला में अध्यापक थे। उनके बचपन का नाम हरिनाम था। १९२० में आनंद ने १०वी की परीक्षा पास की, १९२४ में १९ साल की आयु में आनंद ने स्नातक की परीक्षा पास की। जब वे लाहौर में थे तब वे उर्दू में भी लिखते थे। वह एक महान विचारक और पालि भाषा के जानकर भी थे

भारत के स्वतंत्रता आंदोलन में भी आनंद ने सक्रिय रूप से भाग लिया। वे भीमराव आंबेडकर और महापंडित राहुल सांकृत्यायन से काफी प्रभावित थे। उन्होंने भिक्षु जगदीश कश्यप, भिक्षु धर्मरक्षित आदि लोगो के साथ मिलकर पाली तिपिटक का अनुवाद हिंदी में किया। वे श्रीलंका में जाकर बौद्ध भिक्षु हुए। वे श्रीलंका की विद्यालंकर विश्वविद्यालय के हिंदी विभाग में अध्यक्ष भी रहे।

आनंद ने जातक की अत्थाकथाओ का ६ खंडो में पालि भाषा से हिंदी में अनुवाद किया। धम्मपद का हिंदी अनुवाद के आलावा अनेक पालि भाषा की किताबों का हिंदी भाषा में अनुवाद किया। साथ ही अनेक मौलिक ग्रंथ भी रचे जैसे - 'अगर बाबा न होते', जातक कहानियाँ, भिक्षु के पत्र, दर्शन : वेद से मार्क्स तक, 'राम की कहानी, राम की जुबानी', 'मनुस्मृति क्यों जलाई', बौद्ध धर्म एक बुद्धिवादी अध्ययन, बौद्ध जीवन पद्धति, जो भुला न सका, ३१ दिन में पालि, पालि शब्दकोश, सारिपुत्र मौद्गाल्ययान की साँची, अनागरिक धरमपाल आदि। आंबेडकर के 'दि बुद्धा एण्ड हिज् धम्मा' ग्रंथ का हिंदी एवं पंजाबी अनुवाद किया है। 22 जून 1988 को भदंत आनंद का नागपुर में महापरिनिर्वाण हो गया।

कृतियाँ
-------

|  |  |
| --- | --- |
| * भिक्खु के पत्र
* जो भूल न सका
* आह! ऐसी दरिद्रता
* बहानेबाजी
* यदि बाबा न होते
* रेल के टिकट
* कहाँ क्या देखा
* संस्कृति
* देश की मिट्टी बुलाती है
* बौद्ध धर्म एक बुद्धिवादी अध्ययन
 | * श्रीलंका
* मनुस्मृति क्यों जलायी गई?
* भगवद्गीता की बुद्धिवादी समीक्षा
* राम कहानी राम की जबानी
* एन इंटेलिजेंट मैंस गाइड टू बुद्धिज्म
* धर्म के नाम पर
* भगवान बुद्ध और उनके अनुचर
* भगवान बुद्ध और उनके समकालीन भिक्षु
* बौद्ध धर्म का सार
* आवश्यक पालि
 |

इन्हें भी देखें
---------------

* राहुल सांकृत्यायन

बाहरी कड़ियाँ
-------------
**कालसी** (Kalsi) भारत के उत्तराखण्ड राज्य के देहरादून ज़िले में स्थित एक गाँव है। यह यमुना नदी के किनारे बसा एक ऐतिहासिक स्थान है और यहाँ शिला पर लिखे मौर्य सम्राट अशोक के अभिलेख मिलते हैं। मौर्य साम्राज्य एक बहुत विशाल साम्राज्य था मौर्य साम्राज्य के 10 राजा हुए मौर्य वंश के राजाओं ने भारत तथा कई अन्य देशों पर 139 वर्ष राज्य किया था
मौर्य वंश के राजाओं के नाम
अखंड भारत के निर्माता
1 चक्रवर्ती सम्राट चंद्रगुप्त मौर्य
2 सम्राट बिंदुसार मौर्य
3 सम्राट अशोक महान मौर्य
4 सम्राट कुणाल मौर्य
5 सम्राट दशरथ मौर्य
6 सम्राट संमप्रति मौर्य
7 सम्राट सालिसुख मौर्य
8 सम्राट देव वर्मा मौर्य
9 सम्राट शतधनवा मौर्य
10 सम्राट बृहद्रथ मौर्य

```
 समस्त मौर्य समाज भारत
 लेखक सम्राट मनोज मौर्य
   ग्राम रीठ तहसील चंदौसी जिला संभल
     मोबाइल नंबर6396203410
```

विवरण
-----

कालसी यमुना और उसकी सहायक टोंस के संगम पर स्थित है। यह देहरादून से लगभग 56 किलोमीटर दूर है। कालसी में दून घाटी के कुछ बेहद लुभावने दृश्य हैं। यह जगह बाहर घूमने फिरने और दोस्तों तथा परिवार के साथ पिकनिक मनाने के लिए आदर्श है। यहां पक्षियों के बीच गाड़ी चलाने और शांत परिवेश में घूमना अपने आप में एक अनोखा अनुभव है। कालसी सम्राट अशोक के गौरव का भी गवाह है। तीसरी सदी ईसा पूर्व यह शक्तिशाली मौर्य साम्राज्य के प्रभाव के तहत सबसे दूर की जगह थी। यह जगह अशोक के पत्थर के शिलालेख के लिए भी प्रसिद्ध है।

इन्हें भी देखें
---------------

* देहरादून ज़िला

सन्दर्भ
-------

1. ↑  "Uttarakhand: Land and People," Sharad Singh Negi, MD Publications, 1995
2. ↑  "Development of Uttarakhand: Issues and Perspectives," GS Mehta, APH Publishing, 1999, ISBN 9788176480994
फोटोग्राफर
**थॉमस जे. एबरक्रॉम्बी** (13 अगस्त, 1930 – 3 अप्रैल, 2006) *नेशनल ज्योग्राफिक* के एक वरिष्ठ कर्मचारी लेखक और फोटोग्राफर थे, जो मध्य पूर्वी देशों पर अपने काम के लिए जाने जाते थे। ज्योग्राफिक पत्रिका में अपने कार्यकाल के दौरान, एबरक्रॉम्बी ने सभी सात महाद्वीपों की यात्रा की, 1956 में दक्षिणी ध्रुव की यात्रा करने वाले पहले स्टाफ फोटो जर्नलिस्ट बने, जबकि पॉल सिपल के दक्षिणी ध्रुव स्टेशन पर पहले ओवरविन्टर प्रवास के कवरेज के लिए तस्वीरें प्रदान कीं। अन्य उल्लेखनीय कवरेज में कॉस्ट्यू के जहाज *कैलिप्सो* पर सवार जैक्स कॉस्ट्यू और उनके दल की तस्वीरें और भारत से संयुक्त राज्य अमेरिका में पहले सफेद बाघ के पारगमन की तस्वीरें शामिल हैं। एबरक्रॉम्बी पहले पश्चिमी पत्रकार थे जिन्होंने 1966 में प्रकाशित अपने लेख *बियॉन्ड द सैंड्स ऑफ मक्का* में मक्का की इस्लामी तीर्थयात्रा को कवर किया था।

श्री एबरक्रॉम्बी ने सभी सात महाद्वीपों का दौरा किया, उन्होंने जापान, इंडोनेशिया, ईरान और तत्कालीन सोवियत संघ के एशियाई गणराज्यों की यात्रा की। उन्होंने मध्य पूर्व के लगभग हर देश का दौरा किया और क्षेत्र के लोगों और संस्कृति से इतने प्रभावित हुए कि उन्होंने 1964 में उमर नाम रखकर इस्लाम धर्म अपना लिया।  

1993 में *नेशनल ज्योग्राफिक* से सेवानिवृत्त होने के बाद, एबरक्रॉम्बी ने जॉर्ज वाशिंगटन विश्वविद्यालय में भूगोल पढ़ाया। वह पांच भाषाओं (अरबी, अंग्रेजी, जर्मन, फ्रेंच और स्पेनिश) में पारंगत थे।

इन्हें भी देखें
---------------

* इस्लाम में धर्मान्तरित लोगों की सूची जो इस्लामी विद्वान हैं

* उबैदुल्लाह सिंधी : लेखक, भारतीय स्वतंत्रता सेनानी

संदर्भ
------

1. ↑  @NatGeoUK (2022-04-19). "Thomas J. Abercrombie". *National Geographic* (अंग्रेज़ी में). अभिगमन तिथि 2023-12-15.
2. ↑  "Thomas Abercrombie: A Photographer and Much More".
3. ↑  "Thomas J. Abercrombie, 75, Adventurer With Lens, Dies".
4. ↑  "NBT Interview: Travelin' Man". *web.archive.org*. 2010-03-08. मूल से 8 मार्च 2010 को पुरालेखित. अभिगमन तिथि 2023-12-15.

बाहरी कड़ियाँ
-------------

* न्यू बे टाइम्स साक्षात्कार Archived 2010-03-08 at the वेबैक मशीन </link>
* लिन एबरक्रॉम्बी द्वारा ऑडियो के साथ इंटरैक्टिव स्लाइड शो
* नेशनल ज्योग्राफिक श्रद्धांजलि
* व्हाइट टाइगर ट्रेलर Archived 2011-07-26 at the वेबैक मशीन
* वाशिंगटन पोस्ट लेख
**राहतगढ़** (Rahatgarh) भारत के मध्य प्रदेश राज्य के सागर ज़िले में स्थित एक नगर है। यह इसी नाम की तहसील का मुख्यालय भी है। राहतगढ़ बीना नदी के किनारे बसा हुआ है।

विवरण
-----

सागर-भोपाल मार्ग पर सागर से लगभग 40 किमी की दूरी पर स्थित यह कस्‍बा स्थित है। यहां से NH146 गुजरता है 

```
वर्तमान में राहतगढ़ एक नगर पंचायत है। 
```

प्राचीन किला, जलप्रपात‎ एवं भगवान विश्वनाथ के बीना नदी के घाट 'बनेनी घाट 'पर स्थित मंदिर के कारण प्रसिद्ध पिकनिक स्‍थल के रूप में विख्‍यात है। 

```
यह नगर राहतगढ़ के किले के नीचे एवं बीना नदी के किनारे पर स्थित है। राहतगढ़ किला सुरक्षात्मक द्रष्टि से काफी महत्वपूर्ण है 
बीना नदी पार करके मालवा  बुंदेलखंड को जोड़ने के लिए अंग्रेजों ने 14 कमानी का एक सुन्दर पुल सन (1853) में "आर्क तकनीक पर आधारित' बनवाया था। इसकी लागत उस समय लगभग 56000 रूपये आई थी। वर्तमान में इस पुल के ठीक बाजू से एक नवीन पुल का निर्माण कर दिया गया है, एवं पुराना पुल जिसको "बड़े पुल" के नाम से जाना जाता था आज भी शान से अच्छी हालत में बीना नदी के दोनों किनारों को जोड़े खड़ा हुआ है।
```

इतिहास
------

11 वीं शताब्दी के एक खंडित शिलालेख पर गढ़पेहरा के डांगी वंश के राजा निहालशाह के उपराहद मंडल की स्थिति के बारे में स्पष्ट जानकारी तो नहीं है, परन्तु कुछ इतिहासकार इसे राहतगढ़ मानते हैं।

```
कालांतर में गढ़ामंडला राज्य जिसमे 350 गाँव सम्मिलित थे और एक विशाल गढ़ था, के रूप में भी इसका उल्लेख मिलता है। बाद में गौंड़ राजाओं के शासन का यहाँ उल्लेख मिलता है। गोंड शासक संग्रामशाह द्वारा विजित 52 गढ़ो में से राहतगढ़ एक था।
```

नवाब यार मुहम्मद खान (1726 से 1742) के समय भोपाल राज्य के 'दीवान बीजल राम' ने इसे भोपाल राज्य में मिला लिया।

```
सन 1799 में एक पिंडारी मुखिया द्वारा राहतगढ़ को लूटा गया। इस लूट का उल्लेख 'मेमोयर ऑफ़ सेन्ट्रल इण्डिया' नाम की एक प्रसिद्द पुस्तक में रोचक ढंग से किया गया है। 
```

इसके बाद यह किला एवं नगर सन 1807 में सिंधिया राज्य में विलय हो गया। 

```
सन 1818 में नगर का प्रबंध अंग्रेजों के अधीन आ गया।
```

1857 के प्रथम स्वतंत्रता संग्राम में राहतगढ़ किला अंग्रेजों के लिए रणनीतिक महत्व का रहा।

चित्रदीर्घा
-----------

* राहतगढ़ जलप्रपातराहतगढ़ जलप्रपात
* राहतगढ़ दुर्गराहतगढ़ दुर्ग

इन्हें भी देखें
---------------

* बीना नदी
* सागर ज़िला

सन्दर्भ
-------

1. ↑  "Inde du Nord: Madhya Pradesh et Chhattisgarh Archived 2019-07-03 at the वेबैक मशीन," Lonely Planet, 2016, ISBN 9782816159172
2. ↑  "Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293

 द • वा • ब **सागर जिले की तहसीलें**

सागर तहसील । राहतगढ़ तहसील । रहली तहसील । गढ़ाकोटा तहसील । देवरी तहसील । केसली तहसील । बीना तहसील । खुरई तहसील । बंडा तहसील । शाहगढ़ तहसील । मालथौन तहसील
**नौतनवा** (Nautanwa) भारत के उत्तर प्रदेश राज्य के महराजगंज ज़िले में स्थित एक नगर पालिका है। यह गोरखपुर से लगभग 87 किलोमीटर, महराजगंज से लगभग 68 किलोमीटर तथा भारत-नेपाल सीमा पर स्थित सोनौली से 7 किलोमीटर दूरी पर स्थित है यहाँ के वर्तमान विधायक ऋषि त्रिपाठी जी है ! ।

भूगोल
-----

नौतनवा 27.43°N 83.42°E पर स्थित है। इसकी औसत ऊंचाई 89 मीटर (291 फीट) है। यह शहर तराई क्षेत्र में शिवालिक हिमालय की तलहटी में स्थित है। नौतनवा उत्तर प्रदेश के महराजगंज जिले में एक तहसील / ब्लॉक है। 2011 की जनगणना के अनुसार नौतनवा ब्लॉक का उप-जिला कोड 00944 है। नौतनवा ब्लॉक में लगभग 259 गाँव हैं।

भूगर्भशास्त्र
-------------

ईंट मिट्टी हर जगह प्रचुर मात्रा में है और शहर के बाहर ईंटें बनाई जाती हैं। इस क्षेत्र की मिट्टी हल्की रेतीली या पीले भूरे रंग की घनी मिट्टी है। नदियों में पाई जाने वाली रेत मध्यम से मोटे दाने वाली, भूरे सफेद से भूरे रंग की होती है और भवन निर्माण के लिए उपयुक्त होती है।

जनसांख्यिकी
-----------

2001 की भारत की जनगणना के अनुसार, नौतनवा की जनसंख्या 29,259 थी। पुरुष जनसंख्या का 52% और महिलाएं 48% हैं।

नौतनवा की औसत साक्षरता दर 62% है, जो राष्ट्रीय औसत 59.5% से अधिक है: पुरुष साक्षरता 71% है और महिला साक्षरता 52% है।
नौतनवा में, आबादी का 17% 6 साल से कम उम्र के हैं।

इन्हें भी देखें
---------------

* महराजगंज ज़िला
* नौतनवा तहसील के अंतर्गत गांवों की सूची

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the वेबैक मशीन," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
3. ↑  "नौतनवा, भारत पेज". अभिगमन तिथि 24 मई 2022.
4. ↑  "जनसंख्या, 0-6 आयु वर्ग में जनसंख्या और लिंग के अनुसार साक्षर - शहर/कस्बे (वर्णमाला क्रम में): 2001". मूल से पुरालेखित 16 जून 2004. अभिगमन तिथि 24 मई 2001.सीएस1 रखरखाव: BOT: original-url status unknown (link)
**रहली** (Rehli) भारत के मध्य प्रदेश राज्य के सागर ज़िले में स्थित एक नगर है। य्ह इसी नाम की तहसील का मुख्यालय भी है और एक विधानसभा निर्वाचनक्षेत्र भी है।

विवरण
-----

कहावतों के अनुसार रहली को चौदहवीं शताब्दी में दौआ यादवों ने बसाया और यह छत्रसाल बुंदेला के राज्‍य में रहा। उसने 1731 में इसे पेशवा बाजीराव को दे दिया, फिर अंग्रेजों ने इस पर कब्जा कर लिया। इस क्षेत्र में अकूत पुरा संपदा बिखरी पड़ी है। सुनार नदी के किनारे रहली का सूर्य मंदिर‎ लोकप्रिय पर्यटन स्थल है। वहीं ढाना में दऊआ व ब्राह्मण हजारी(पाठक) घराने के राजाओं ने शासन किया। गढ़िया का निर्माण सन 1500 के पहले हुआ मूलतः ढाना में दौआ यादवों का शासन था। सागर जिले में एक नई तहसील जैैसीनगर भी बनाई गई है। रहली धार्मिक क्षेत्र में भी अत्यधिक महत्वपूर्ण स्थान निभाती है। यहां पर मां हरसिद्धि रानगिर एवं टिकीटोरिया मंदिर काफी चमत्कारी व प्रसिद्ध धार्मिक स्थल है जहां पर श्रद्धालु हजारों की संख्या में पहुंचते है। रहली में अनेक छोटे-छोटे उद्योग भी है जिनमें पापड़ मशीन , बीड़ी प्रिंटिंग मशीन आदि।

इन्हें भी देखें
---------------

* सागर ज़िला
* सुनार नदी

सन्दर्भ
-------

1. ↑  "Inde du Nord: Madhya Pradesh et Chhattisgarh Archived 2019-07-03 at the वेबैक मशीन," Lonely Planet, 2016, ISBN 9782816159172
2. ↑  "Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293

 द • वा • ब **सागर जिले की तहसीलें**

सागर तहसील । राहतगढ़ तहसील । रहली तहसील । गढ़ाकोटा तहसील । देवरी तहसील । केसली तहसील । बीना तहसील । खुरई तहसील । बंडा तहसील । शाहगढ़ तहसील । मालथौन तहसील
**गढ़वा ज़िला** भारत के झारखण्ड राज्य का एक जिला है। इसका मुख्यालय गढ़वा है। यह ज़िला अपनी सुंदर प्राकृतिक सौंदर्य, ऐतिहासिक स्थलों, और आदिवासी सांस्कृतिक के लिए प्रसिद्ध है।

गढ़वा ज़िला का क्षेत्रफल लगभग ४,०८३ वर्ग किलोमीटर है और यह वन्यजनों, पहाड़ों, और कृषि क्षेत्रों से भरा हुआ है। ज़िले का अधिकांश हिस्सा गोंडवाना पहाड़ी रेंज से धाराधार बना हुआ है।

गढ़वा ज़िला की अर्थव्यवस्था भूमिका के आधार पर प्रमुख रूप से कृषि पर निर्भर है, जिसमें धान, गेहूँ, और दलहन की उत्पादन होती है। यहां के लोग अपनी परंपरागत जीवनशैली और सांस्कृतिक विरासत के लिए भी प्रसिद्ध हैं, और इस ज़िले में होरो, मुंडा, और ओरा आदिवासी समुदायों का बड़ा आंशिक हिस्सा है।

गढ़वा ज़िला में कुछ प्रमुख पर्यटन स्थल शामिल हैं, जैसे कि नागपुर हिल्स, बेटलह और सुर्यकुंड जैसे। इसके अलावा, यहां कई ऐतिहासिक और धार्मिक स्थल भी हैं जो पर्यटकों को आकर्षित करते हैं।

भूगोल और गठन
------------

ज़िले का निर्माण पलामू के आठ प्रखंडो को मिलाकर 1 अप्रैल 1991 को किया गया जो पलामू के दक्षिण पश्चिम हिस्से में स्थित थे। गढवा के उत्तर में कनहर नदी बहती है जो इसे छत्तीसगढ़ से अलग करती है, पूर्व में पलामू है और पश्चिम में छत्तीसगढ का सरगुजा जिला तथा उत्तर प्रदेश का सोनभद्र जिला है। गढवा के प्रखंडों में गढवा सहित- मेराल, रंका, भंडरिया, मंझिआंव, नगर उंटारी, भवनाथपुर एवं धुरकी शामिल थे। बाद में इन्हीं प्रखंडों में से छह और नये प्रखंड सृजित किए गए जिनमें डंडई, चिनिया, रमना, रमकंडा एवं कांडी शामिल थे।

इन्हें भी देखें
---------------

* गढ़वा
* गढ़वा की ब्रेकिंग न्यूज़

सन्दर्भ
-------

1. ↑  "Lonely Planet Bihar & Jharkhand," Lonely Planet Publications, 2012, ISBN 9781743212004
2. ↑  "Superfast Jharkhand GK," Prabhat Prakashan

| * दे
* वा
* सं
झारखंड |
| --- |
| राजधानी: **राँची** |
| प्रसङ्ग | इतिहास  •  पर्यटन  •  कला और संस्कृति |  |
| झारखंड के जिले | कोडरमा जिला  •  खूंटी जिला  •  गढ़वा जिला  •  गिरीडीह जिला  •  गुमला जिला  •  चतरा जिला  •  जामताड़ा जिला  •  दुमका जिला  •  देवघर जिला  •  गोड्डा जिला  •  धनबाद जिला  •  पलामू जिला  •  पश्चिमी सिंहभूम जिला  •  पूर्वी सिंहभूम जिला  •  बोकारो जिला  •  पाकुड़ जिला  •  राँची जिला  •  लातेहार जिला  •  लोहरदग्गा जिला  •  सराइकेला खरसावाँ जिला  •  साहिबगंज जिला  •  सिमडेगा जिला  •  हज़ारीबाग जिला  •  रामगढ़ जिला |
| झारखंड के शहर | कोडरमा  •  खरसावाँ  •  गढवा  •  गुमला  •  गोड्डा  •  घाटशिला  •  चाईबासा  •  चाकुलिया  •  धनबाद  •  राँची   •  लोहरदग्गा  •  सिमडेगा  •  पलामू  •  लातेहार  •  सराइकेला  •  जमशेदपुर  •  दुमका  •  देवघर  •  जामताड़ा  •  साहिबगंज  •  हजारीबाग  •  गिरीडीह  •  बोकारो |
**डेविड अर्नाल्ड** एक इतिहासकार है और वर्ष २००६ के बाद से वारविक विश्वविद्यालय में एशियाई और विश्व के इतिहास के प्राध्यापक रहे है। इसके पहले लंदन विश्वविद्यालय के स्कूल ऑफ ओरिएण्टल एंड अफ्रीकन स्टडीज़ में दक्षिण एशियाई इतिहास के प्राध्यापक थे। यहाँ अर्नाल्ड ने कई वर्षों तक महात्मा गांधी और गांधीवाद पर एक स्नातक पाठ्यक्रम पढ़ाया। १९७० के दशक में सबाल्टर्न अध्ययन समूह के संस्थापक सदस्यों में से एक थे। वर्ष १९९३ में रंजीत गुहा ने उन्हे "*ऍन अस्सोर्टमेंट ऑफ़ मार्जिनलाइस्ड अकॅडेमिक्स* "कहकर याद किया। वर्ष १९९४ में डेविड हार्डीमैन के साथ एक प्रकाशन के लिये कुल ७ लेखो का योगदान देते हुए आठवें विस्तार-क्षेत्र को सह संपादित किया।

उपनिवेशी दवा के क्षेत्र में भी पूर्व योगदानकर्ताओं मे एक है। "*कोलोनाइज़िग द बॉडी* "इनकी एक प्रभावशाली रचना है।

सन्दर्भ
-------

1. ↑  David Arnold. "David Arnold". University of Warwick. मूल से 3 जनवरी 2019 को पुरालेखित. अभिगमन तिथि ७ अप्रैल २०१५.
2. ↑  "SASNET Newsletter". Lunds University. मूल से 15 अप्रैल 2015 को पुरालेखित. अभिगमन तिथि ७ अप्रैल २०१५.
3. ↑  Guha, Ranajit (1993). *Subaltern Studies Reader, 1986-1995*. University of Minnesota Press. पृ॰ xiv. आई॰ऍस॰बी॰ऍन॰ 0-8166-2759-2.
4. ↑  Philip McEldowney. "By Authors From the Books of the Subaltern Studies Series". University of Virginia. मूल से 7 जून 2013 को पुरालेखित. अभिगमन तिथि ७ अप्रैल २०१५.
5. ↑  Arnold, David (1993). *Colonizing the Body: State Medicine and Epidemic Disease in Nineteenth-Century India*. University of California Press. आई॰ऍस॰बी॰ऍन॰ 978-0-520-08295-3.
साँचा:Country2nationality TV series or program
{{SHORTDESC:साँचा:Country2nationality TV series or program

|noreplace}}

***सबसे बड़ा कलाकार*** सोनी टीवी चैनल पर एक ऑडिशन रियलिटी शो है। यह पहली बार है जब सोनी टीवी बाल प्रतियोगियों के मनोरंजन और अभिनय गुणों की खोज के लिए इस तरह का शो लेकर आया है। शो के जज बोमन ईरानी, रवीना टंडन और अरशद वारसी हैं। इस शो को दिनेश ब्रिगेडियर ने लिखा है, ऐसी अफवाह थी कि यह शो इंडियन आइडल की जगह लेगा। सुपर डांसर के बाद ये शो एक बार फिर धमाल मचाएगा. टाइटल ट्रैक को इंडियन आइडल के विजेता एलवी रेवंत ने गाया था।

इस सीज़न का पहला एपिसोड 8 अप्रैल 2017 को प्रसारित किया गया था और इस सीज़न का आखिरी एपिसोड 9 जुलाई 2017 को प्रसारित किया गया था।

ऑडिशन के बाद टॉप टेन हैं : वृंदा गुजराल, माही सोनी, इनायत वर्मा, ध्रुव आचार्य, उद्भव, सत्यम अरोड़ा, केशव मेहंदीरत्ता, मनदीप कौर सेखों, विराद त्यागी, तान्या और तनीषा (जुड़वां)।

प्रत्येक प्रतियोगी को एक अभिनय गुरु बनाया गया है जिसके साथ उन्हें खतरे के क्षेत्र में अभिनय करना होगा और जो बच्चों को सलाह देंगे। शो में अभिनय गुरु हैं:करण सिंह छाबड़ा, सुबुही जोशी, कामना पाठक, ओनिशा शर्मा, मोहित अग्रवाल, सौरभ नैय्यर, सुमित गोस्वामी, भाषा सुंबली, अरुण शिंदे, मंजिरी पोपला।

समर्थ को अपने गुरु सुनील सोनी के साथ शो में वाइल्ड कार्ड एंट्री मिली।

शो के चार सेमीफाइनलिस्ट हैं: विराद त्यागी, माही सोनी, ध्रुव आचार्य, वृंदा गुजराल

मंदीप सेखों सेमीफाइनल में बाहर हो गए। बाकी 4 को 8 और 9 जुलाई को ग्रैंड फिनाले में मुकाबला करना होगा।

**सबसे बड़ा कलाकार 2017 ग्रैंड फिनाले का विजेता** 7 वर्षीय सहारनपुर (यूपी) का लड़का **विराद त्यागी[*मृत कड़ियाँ*]** है।

संदर्भ
------

1. ↑  "Jay Bhanushali to host kids reality show 'Sabse Bada Kalaakar'". *timesofindia.indiatimes.com*. Feb 4, 2017.
2. ↑  "Sony TV to launch reality show 'Sabse Bada Kalakar'". *media247.co.uk*. Jan 30, 2017. मूल से 31 January 2017 को पुरालेखित. अभिगमन तिथि 31 January 2017.
3. ↑  "Sony to launch kids' reality show 'Sabse Bada Kalakar' in March". *televisionpost.com*. Jan 30, 2017. मूल से 7 December 2017 को पुरालेखित. अभिगमन तिथि 31 January 2017.
सत्यशोधक समाज के संस्थापक **ज्योतिबा फुले**
**सत्यशोधक समाज** (अर्थ : *सत्य अर्थात* *सच की खोज करने वाला समाज*) 24 सितम्बर सन् 1873 में ज्योतिबा फुले द्वारा स्थापित एक पन्थ है। यह एक छोटे से समूह के रूप में शुरू हुआ और इसका उद्देश्य शूद्र एवं अस्पृश्य जाति के लोगों को विमुक्त करना था। इनकी विचार "गुलामगिरी, सार्वजनिक सत्यधर्म "में निहित है । बोधिसत्व डॉ. भीमराव अंबेडकर जी इनके विचारो से बहुत प्रभावित थे ।

**सत्य शोधक समाज के प्रमुख उद्देश्य :** शूद्रों-अतिशूद्रों को पुजारी, पुरोहित, सूदखोर आदि की सामाजिक-सांस्कृतिक दासता से मुक्ति दिलाना, धार्मिक-सांस्कृतिक कार्यों में पुरोहितों की अनिवार्यता को खत्म करना, शूद्रों-अतिशूद्रों को शिक्षा के लिए प्रोत्साहित करना, ताकि वे उन धर्मग्रंथों को स्वयं पढ़-समझ सकें, जिन्हें उनके शोषण के लिए ही रचा गया है, सामूहिक हितों की प्राप्ति के लिए उनमें एकजुटता का भाव पैदा करना, धार्मिक एवं जाति-आधारित उत्पीड़न से मुक्ति दिलाना, पढ़े-लिखे शूद्रातिशूद्र युवाओं के लिए प्रशासनिक क्षेत्र में रोजगार के अवसर उपलब्ध कराना आदि. कुल मिलाकर ये सामाजिक परिवर्तन के घोषणापत्र को लागू करने का कार्यक्रम था।

एक प्रसंग है जिसने ज्योतिबा फूले जी को इसके लिये प्रेरित किया । अपने एक ब्राह्मण मित्र कि शादी में जातिगत भेदभाव एवम वैमनस्यता के कारण वे बुरी तरह अपमानित हुए और उन्हे धक्के देकर शादी के मंडप से निकाल दिया गया । घर आ कर उन्होंने अपने पिताजी से इसका कारण पूछा । पिताजी ने बताया कि सदियों से यही सामाजिक वयवस्था है और हमे उनकी बराबरी नहीं करनी चाहिए। ब्रहमण भूदेव (धरती के देवता) है; ऊॅची जाति के लोग हैं और हम लोग नीची जाति के लोग हैं अतः हम उनकी बराबरी नहीं कर सकते । फूले जी ने अपने पिताजी से बहस की और कहा, "मै उन ब्राहमणो से ज्यादा साफ़-सुथरा था, मेरे कपड़े अच्छे थे, ज्यादा पढ़ा-लिखा व होशियार हूँ । हम उनसे ज्यादा अमीर भी है फिर मैं उनसे नीच कैसे हो गया?" पिताजी नाराज़ होकर बोले,"यें मुझे नहीं पता परन्तु यह सदियों से होता आ रहा है' हमारे सभी धर्मग्रंथों एवम शास्त्रो मे यही लिखा है और हमें भी यही मानना पड़ेगा क्योकि यही परम्परा व परम सत्य है।" फूलेजी सोचने लगे। धर्म तो जीवन का आधार है फिर भी धर्म को बताने वाली पुस्तको' धर्मग्रंथों' शास्त्रो में ऐसा क्यों लिखा है? अगर सभी जीवों को भगवान ने बनाई है तो मनुष्य-मनुष्य मे विभेद क्यों हैं? कोई ऊँची जाति, कोई नीची जाति का कैसे है? अगर ये हमारे धर्मग्रंथों में लिखा है और जिसके कारण समाज में इतनी विषमता व छूआछूत हैं तो यह परम् सत्य कैसे हुआ?? यह असत्य हैं । यदि यह असत्य हैं तो मुझे सत्य की खोज करनी पड़ेगी और समाज को बताना भी पड़ेगा ।
अतः उन्होंने इस काम के लिए एक संगठन बनाया और उसका नाम रखा ""सत्यशोधक समाज""।
अवलोकन
------

aditya l 

```
1 मिशन को एल 1 बिंदु के चारों ओर एक हेलो कक्षा में डाला जाएगा, जो पृथ्वी से लगभग 1.5 मिलियन किमी दूर है।1500 किलोग्राम का उपग्रह सात विज्ञान पेलोड को विभिन्न उद्देश्यों के साथ वहन करता है, जिसमें कोरोनियल हीटिंग, सौर वायु त्वरण, कोरोनल मैग्नेटोमेट्री, निकट-यूवी सौर विकिरण की उत्पत्ति और निगरानी (जो पृथ्वी के ऊपरी वायुमंडलीय गतिशीलता और वैश्विक जलवायु को संचालित करता है) तक सीमित नहीं है। क्रोमोस्फियर और कोरोना के लिए सौर फोटोफेयर के युग्मन, पृथ्वी के चारों ओर अंतरिक्ष वातावरण के इन-सीटू चरित्रांकन और सौर हवा और सौर चुंबकीय तूफानों के चुंबकीय क्षेत्रों को मापने के द्वारा अंतरिक्ष और जमीन-आधारित प्रौद्योगिकियों पर प्रतिकूल प्रभाव पड़ता है।। इसके अलावा, एक उपकरण L1 कक्षा तक पहुंचने वाले सौर ऊर्जावान कणों के प्रवाह का अध्ययन करेगा, जबकि एक मैग्नेटोमीटर पेलोड, L1 के आसपास हेलो कक्षा में चुंबकीय क्षेत्र की ताकत में भिन्नता को मापेगा। इन पेलोड को पृथ्वी के चुंबकीय क्षेत्र से हस्तक्षेप के बाहर रखा जाना चाहिए और इसलिए मूल आदित्य मिशन अवधारणा पर प्रस्तावित पृथ्वी की कक्षा में उपयोगी नहीं हो सकता है।
```

सौर भौतिकी के क्षेत्र में एक प्रमुख अनसुलझी समस्या यह है कि सूर्य का ऊपरी वायुमंडल 1,000,000 K (1,000,000 ° C; 1,800,000 ° F) गर्म है जबकि निचला वातावरण सिर्फ 6,000 K (5,730 ° C; 10,340 ° F) है; । इसके अलावा, यह समझ में नहीं आता है कि सूर्य का विकिरण पृथ्वी के वायुमंडल की गतिशीलता को कम समय के साथ-साथ अधिक समय तक कैसे प्रभावित करता है। मिशन सूर्य के वायुमंडल की विभिन्न परतों की एक साथ छवियों के निकट प्राप्त करेगा, जो उन तरीकों को प्रकट करता है जिनमें ऊर्जा को एक परत से दूसरी परत में प्रसारित और स्थानांतरित किया जा सकता है। इस प्रकार आदित्य-एल 1 मिशन सूर्य की गतिशील प्रक्रियाओं की एक व्यापक समझ को सक्षम करेगा और सौर भौतिकी और हेलियोफिज़िक्स में बकाया समस्याओं में से कुछ को संबोधित करेगा।

यह सभी देखें
------------

1.सूर्य का अध्ययन करने वाला पहला भारतीय मिशन
**रानी दुर्गावती विश्वविद्यालय**, जिसे जबलपुर विश्वविद्यालय के नाम से भी जाना जाता है, जबलपुर, मध्य प्रदेश, भारत में एक सरकारी विश्वविद्यालय है। इसका नाम रानी रानी दुर्गावती के नाम पर रखा गया था।। कैम्पस का प्रशासनिक भवन, उद्यान, विश्वविद्यालय का ग्राउंड जहाँ बॉलीबाल, क्रिकेट तथा अन्य खेलों के लिए मशहूर है वही विश्वविद्यालय का प्रकृति का नजारा बेहद सुंदर है विश्वविद्यालय का विधि विभाग कानूनी शिक्षा के लिए अलग से संस्थान है। विश्वविद्यालय के मुख्य भवन में रानीदुर्गावती की प्रतिमा महिलाशक्ति का प्रतीक है। सन १९८३ में मध्य प्रदेश सरकार ने जबलपुर विश्वविद्यालय का नाम बदलकर रानी दुर्गावती विश्वविद्यालय कर दिया।

इतिहास
------

विश्वविद्यालय का गठन और स्थापना 12 जून 1956 को जबलपुर विश्वविद्यालय अधिनियम, 1956 (1956 का अधिनियम संख्या 22) के तहत, जबलपुर राजस्व जिले के क्षेत्रीय अधिकार वाले क्षेत्र पर हुई थी। यह 1961 में सरस्वती विहार, पचपेड़ी, जबलपुर में अपने वर्तमान स्थान पर स्थानांतरित हो गया।

7 जून 1983 को अधिनियम 1983 के 23 नंबर के तहत विश्वविद्यालय का नाम बदलकर, गढ़ मंडला की प्रसिद्ध शूरवीर गोंड रानी के सम्मान में रानी दुर्गावती विश्व विद्यालय रखा गया। इसका पुनर्गठन एम.पी. १९७३ विश्वविद्यालय अधिनियम के तहत कर इसके अधिकार क्षेत्र में जबलपुर, मंडला, सिवनी, बालाघाट और नरसिंहपुर, कटनी, डिंडोरी, छिंदवाड़ा आदि भी शामिल कर दिया गया।

कैंपस
-----

विश्वविद्यालय परिसर 99.63 एकड़ (403,200 मी2) प्राकृतिक सौंदर्य और पर्यावरण के अनुकूल परिवेश में फैला हुआ है। यहाँ एक प्रशासनिक ब्लॉक, लॉ डिपार्टमेंट, कला संकाय भवन, भौतिकी, रसायन विज्ञान, गणित, योगा, मैनेजमेंट, जैव विज्ञान, प्रणाली विज्ञान और शारीरिक शिक्षा विभागों के शिक्षण और अनुसंधान भवन आदि स्थित है। इसमें एक केंद्रीय पुस्तकालय, कंप्यूटर सेंटर, यूएसआईसी, प्रबंधन संस्थान विश्वविद्यालय, और अन्य सुविधाएं जैसे लड़को और लडिकियों के हॉस्टल, यूनिवर्सिटी हेल्थ सेंटर, यूनिवर्सिटी गेस्ट हाउस, कैंटीन और आवासीय क्वार्टर बने हुए हैं। कैंपस में पोस्ट ऑफिस, बैंक और प्रिंटिंग प्रेस जैसी अन्य सुविधाएं भी हैं। इसलिए, यह कहना संभव है कि विश्वविद्यालय परिसर जबलपुर शहर के भीतर खुद में एक शहर है।

यूजीसी-अकादमिक स्टाफ कॉलेज (डॉ. शंकर दयाल शर्मा भवन) देश में सर्वश्रेष्ठ में से एक है। इसने अब तक 73 अभिविन्यास कार्यक्रम और 195 रिफ्रेशर पाठ्यक्रम संचालित किए हैं। इन पाठ्यक्रमों से 7600 से अधिक शिक्षक लाभान्वित हुए हैं।

उल्लेखनीय शिक्षक और शिक्षाविद
-----------------------------

* कुन्जी लाल दुबे - जो बाद में म.प्र. के विधानसभा स्पीकर बने, विश्वविद्यालय के पहले कुलपति थे।

लक्ष्मी नारायण कॉलेज ऑफ टेक्नोलॉजी (एलएनसीटी)

संबद्ध संस्थान
--------------

निम्न उल्लेखनीय संस्थान जो विश्वविद्यालय मे शामिल हैं:

* लक्ष्मी नारायण कॉलेज ऑफ टेक्नोलॉजी, जबलपुर
* सेंट एलॉयसियस कॉलेज
* माता गुजरी महिला महाविद्यालय

सन्दर्भ
-------

1. ↑  "List of colleges affiliated with RDVV" (PDF). *rdunijbpin.org* (Hindi में). मूल (PDF) से 3 जनवरी 2018 को पुरालेखित. अभिगमन तिथि 2 January 2018.सीएस1 रखरखाव: नामालूम भाषा (link)